पोते के साथ स्वीमिंग करने आए थे, युवक से टकराते ही बेहोश हो गए
Mumbai Swimming Pool Elderly Man Death Case - मुंबई में स्विमिंग पूल में एक बुजुर्ग के ऊपर युवक कूद गया जिसके बाद 72 साल के बुजुर्ग की जान चली गई। इस घटना के बाद युवक पर मुकदमा भी दर्ज कर लिया गया है।
महाराष्ट्र के मुंबई में स्विमिंग पूल में एक बुजुर्ग के ऊपर युवक कूद गया जिसके चलते 72 साल के बुजुर्ग की जान चली गई। इस घटना के बाद युवक पर मुकदमा दर्ज कर लिया गया है। घटना रविवार शाम को गोरेगांव इलाके के ओजोन स्विमिंग पूल में हुई।
हादसे की जानकारी देते हुए एक पुलिस अधिकारी ने बताया कि मृतक की पहचान विष्णु सामंत के रूप में हुई है। घटना के वक्त वह पूल में स्विमिंग कर रहे थे तभी 20 वर्षीय एक व्यक्ति ने ऊंचाई से पूल में छलांग लगा दी। सामंत की गर्दन और शरीर के अन्य हिस्सों में चोटें आईं।
युवक के खिलाफ लापरवाही से मौत का मामला दर्ज
अनजाने में बुजुर्ग की जान लेने पर युवक के खिलाफ केस भी दर्ज कर लिया गया है। बुजुर्ग की पत्नी की शिकायत पर, युवक के खिलाफ IPC की धारा 304-ए (लापरवाही से मौत) के तहत मामला दर्ज किया गया है। पुलिस फिलहाल मामले की जांच-पड़ताल में लगी है। मौके पर मौजूद लोगों और पूल स्टाफ के बयान रिकॉर्ड किए जा रहे हैं।
पोते के साथ आए थे पूल
रिपोर्ट के मुताबिक, सामंत अपने 14 साल के पोते नील के साथ स्विमिंग के लिए सिद्वार्थ नगर स्थित ओजोन पूल गए थे। वे यहां अक्सर 5 से 6 बजे तक तैराकी करने आते थे। घटना वाले दिन भी वे अपने तय समय पर पहुंचे और स्विमिंग करने पूल में उतरे।
तभी पूल में ऊंचाई से युवक ने छलांग लगा दी। वह सीधे उनके ऊपर ही आकर गिरा। घटना के तुरंत बाद नील ने अपनी दादी को फोन करके हादसे की जानकारी दी। सामंत को बेहोश देखकर पूल स्टाफ उन्हें तुरंत कपाड़िया अस्पताल लेकर गए। यहां डॉक्टरों ने उन्हें मृत घोषित कर दिया।
ऐसे मामलों के लिए क्या कहता है कानून
जब कोई व्यक्ति लापरवाही या उतावलेपन से किसी शख्स की मौत का कारण बनता है तो ऐसे केस में गैर इरादतन हत्या की धारा नहीं लगती। ऐसे मामलों में दोषी व्यक्ति को एक साल की सजा मिलती है जिसे दो साल तक बढ़ाया जा सकता है और जुर्माना भी लगाने का प्रावधान है।
ये खबरें भी पढ़ें...
वाटर पार्क में छोटी सी चूक से आई मौत, एक युवक के पेट पर दूसरे का सिर टकराया, आंतें फट गईं
अजमेर के बिड़ला वाटर सिटी पार्क में कुछ समय पहले एक हादसा हुआ था। जहां एक युवक पूल में था। स्लाइड से आया दूसरा युवक उससे टकराया। इससे वह पूल में गिर गया। दर्द से चिल्लाने लगा। उसे तुरंत अस्पताल ले जाया गया, जहां तीन दिन बाद इलाज के दौरान उसकी मौत हो गई थी। यहां पढ़ें पूरी खबर...
2 साल की बेटी को सीने से दबाकर मार डाला:बोला- कर्जदार हूं, खिलाने को पैसे नहीं थे
बेंगलुरु में एक टेक्नीशियन ने अपनी 2 साल की बच्ची की हत्या कर दी थी। उसने पुलिस को बताया कि उसके पास बच्ची को खाना खिलाने के पैसे नहीं थे। बच्ची की जान लेने के बाद उसने आत्महत्या की कोशिश की, लेकिन बच गया। यहां पढ़ें पूरी खबर...